Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 1017

5. évfolyam Alapelvek, célok Éves óraszám: 15 óra Témakörök, tartalmak Tanulói tevékenység Beszédkézség, kommunikációs képesség és a koncentráció fejlesztése. (3 óra) Közös számsorolás 1–100. a ritmus és különbözõ szabályok megtartása mellett. (Pl. Minden ötösre végzõdõ és öttel osztható szám helyett taps.) Légzõgyakorlat számsorral. Páros jelenetek, melyben a párok összevesznek egymással úgy, hogy csak számokat mondanak egymásnak 1–20. Páros jelenetek elõre megadott címmel, ismét számok kiejtésével. (Pl. Te felelsz! Megtanítalak horgászni!) A bizalom fejlesztése, a társismeret mélyítése. (2 óra) Arccal a társ tenyerének követése kb. 10 cm-nyi távolság megtartásával. Tekintettartás mozgás közben, párokban. Vállérintõ játék. Tükörjáték párokban. Sziámi ikerként való folyamatos mozgás párokban. Szinkronjáték párokban. Kis csoportokban (10-12 fõ) szoros kör alkotása, melyben a középen csukott szemmel álló játékost döntögetik. A görög mitológiai történetek feldolgozási lehetõségei dramatikus formákkal. (1 óra) Kis csoportos tablók készítése egy-egy ismert görög mítosz fontos pillanatáról, melybõl hiányzik a fõhõs. Az elõbbi jelenetek hõsei közül egyhez szertartás (ima, tánc, fohász) kitalálása és bemutatása kis csoportokban. Kis csoportokban új isten kitalálása és bemutatása. Az elõbb kitalált istenek közül egy kiválasztása és részletes bemutatása kis csoportokban (múltja, csodatétele, papjai, papnõi). Mozgássor létrehozása alapvetõ mozgáselemekkel. (2 óra) Felemelõ fogó az egész osztály bevonásával. A felsõtest részeinek lassú leolvadása, elernyesztése. Kinyújtóztatott testrõl a karok, majd a lábak váratlan, rövid elernyesztése. A kar részeinek külön-külön mozgatása. Mellkasvezetéses futás, karvezetéses futás, futás tartáskiemeléssel. Fázismozgások. A János vitéz dramatikus feldolgozási lehetõsége. (1 óra) Kiscsoportos tablók komponálása János vitéz tulajdonságairól. Kiscsoportos képregény alkotása a mû leglényegesebb mozzanatairól. Kiscsoportos stílusjáték a francia udvarban történtekrõl. Maszkos játékok (2 óra) Maszk készítése elõre elkészített sablonok alapján. Páros jelenetek megtervezése és elõadása maszkban, a már ismert és az újonnan bevezetendõ színházi fogalmak alkalmazásával (feszültség, szándék, konfliktus). Improvizáció a színházi jelenet ismérveinek alkalmazásával. (2 óra) Hangulatokat ábrázoló gesztusok improvizációja és utánzása közösen. Hangulatvers megteremtése szavanként adott címre (pl. Nyár, Magány, Sötétség, Hajnal) közösen. Páros, néma jelenetek rögtönzése a társak által megadott hangulatok kifejezésével, a jelenetek elemzõ megbeszélése. A színházi elõadás. (2 óra) Ifjúsági színházi, bábszínházi elõadás közös megtekintése. Beszélgetés az elõadásról (pl. cím és történet kapcsolata, szereplõk, fõszereplõ, helyszín, történet, kellékek, díszlet, jelmez, fény- és hanghatások, indítás, befejezés, a legemlékezetesebb pillanat, a szereplõk jelleme, a szereplõk szándékai, viszonyuk egymáshoz, konfliktus, fordulópont, feszültségfokozási eszközök stb.). A továbbhaladás feltételei: – Koncentrált, aktív és kreatív részvétel, együttmûködési képesség. – A felelevenített görög mítoszok és a János vitéz cselekményének ismerete. – A maszkos játék és a maszk nélküli játék néhány alapvetõ különbségének meghatározása. – A rögtönzött és a megtervezett jelenet bemutatása közötti különbségek meghatározása. – Az elsajátított színházi formanyelvek tudatos alkalmazása.

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes